# Information om lejrarbejde på juniorernes divisionsturnering

Spejderne skal bygge en klassisk lejrplads. Pladsen skal indeholde en række lejrarbejder, hvor af nogle er tvungne og nogen er frivillige.

Hver patrulje får en på forhånd opmålt lejre plads. Lejrpladsen er 10m x 10m.

Patruljerne skal overholde sikkerhedsreglerne for en lejrplads i forhold til brandsikkerhed. Dvs. der skal være 3 m mellem telt og bål, og der skal være 2 m mellem telte målt fra bardunerne, dvs. 1 m til skel.

Orden på selve lejrpladsen og i teltet vil også blive vurderet.

Det er spejderne, der skal lave lejrarbejdet, derfor skal lederne ikke hjælpe, men spejderne må gerne spørge til råds. Lederne må selvfølgelig gerne kommentere, hvis der er noget, som er klart sikkerhedsmæssigt uforsvarligt.

**Pladsen skal indeholde**

1 køkken/ spisebord

1 bålplads med afsikring af kanter

1 afspærring/indhegning af græstørv fra bålpladsen

1 affaldsstativ

**Frivillige lejrarbejder f.eks.**

Indgang/indgangsportal

Indhegning af lejrpladsen

Brændeskjul

Gryde/værktøjsholder

Stole / sofa

**Bedømmelse af lejrarbejde.**

Generelt til bedømmelserne:

Er der anvendt de rigtige besnørringer. <https://dds.dk/sites/default/files/2017-03/Rafter_og_tovvaerk.pdf>

(F.eks. trebukke eller firbukke med ottetals- eller saddelmagerbesnørring)

Er besnørringerne ”pæne”

Er besnørringerne stramme eller stabile (taget i betrækning af at det er junior, som har lavet dem)

Hvis der nogen, der går amok med– Kulsø!, så bedømmes det på samme måde, som en besnørring

Har lejrarbejdet de rigtige proportioner

Særligt for:

**Bordet**: Bordet skal passe til patruljens størrelse, bordet skal hverken være for stort eller for småt. Bordpladen skal være i arbejdshøjde i forhold til patruljemedlemmerne max 90cm. Hvis der er siddepladser, skal alle kunne sidde ned og forholdet mellem bordpladen og siddeplads være passe til patruljen.

**Bål:** Bålplads skal være 1m x 1m

Der skal være rafter i siderne. Rafterne skal ligge fast og være plant med jorden uden for bålpladsen, således at de beskytter kanterne.

**Fordeling af point (i alt 100 point)**

|  |  |  |  |  |  |
| --- | --- | --- | --- | --- | --- |
| **Bord** | **Bål**  **incl indhegning** | **Affaldsstativ** | **Lejrorden** | **Frivillig lejr- arbejder** | **Organisering af lejrarbejde** |
| **40 Point** | **15 Point** | **5 Point** | **20 Point** | **10 Point** | **10 Point** |
| Størrelse:  Passer til patruljens størrelse  *Point 6* | Størrelse  *Point 4* | Står fast  *Point 2* | Teltorden  *Point 5* | Bliver bedømt i forhold til:  Antal  Udførsel (især besnørringer)  Funktionalitet | Telt-bål  *Point 5* |
| Højde: (arbejdshøjde/  siddehøjde)  *Point 6* | Planet jord  *Point 2* | Pose sat/bundet på, så den ikke ryger af  *Point 2* | Grej  *Point 5* | Placering af lejrarbejde i forhold til hinanden  *Point 5* |
| Besnørringer (minus bordplade)  *Point 11* | Rafteindramning: ligger fast  *Point 5* | Låg  *Point 1* | Pladsen  *Point 5* |
| Bordeplade:  Plan/pæne sider *Point 6* | Plant med jordfladen  *Point 1* | Teltopsætning  Spændt op og står korrekt i forhold telttype  *Point 5* |
| Besnørringer/  ”pæn flade” bordplade  *Point 6* | Tørv indhegnet og lagt pænt  *Point 3* |
| Andet kreativt  *Point 5* |

## Lejrnedbrydning ¨

Der bliver givet point for at spejderne forstår at efterlade en ren lejrplads, princippet om ”Leave no trace”. Der må ikke ligge noget tilbage på lejrpladsen.

Bålpladsen skal være sløjfet efter reglerne, dvs. græstørv skal ligge, som de blev tager op, de skal være ca. 1 til 2 cm over jorden, så jorden kan sætte sig igen.

Vurdering: 20 point

1.Bålplads – *8 point*, 2.Ren græsplæne/ingen huller – *7 point*, 3.Pæn nedpakning af telt og grej – *5 point*